crèoło cavoverdian kriolu, kriol, kriolu kaboverdianu El crèoło cavoverdian l'é na łengua crèoła rivada dal portogheze, l'é parlà cofà łengua mare da i abitanti de łe ìzołe de Cao Verde e l'é un de łe poche łengue crèołe a èser reconoseste come łengua ufithial da un Stato. Inte onji una de łe nove ìzołe pì grose de Cavo Verde i parla na variante defarente de cavoverdian; 'ste varianti łe podaríe èser ingrumade entro inte do insenbrament pì grosi, che i coresponde a i do sote-arcipèłaghi de Cavo Verde, Barlavento e Sotavento. Łe caratarìsteghe printhipałi de 'sto parlar łe é: El pèrder de el dhèner mascio-fémena, meu minha i deventa tuti do "nha". El manjarse łe parołe: "casa" el se trà in "ka", " que" el se trà in "k","bonito" el deventa "b'nit". El doperar de forme łesegałi e parołe antighe o no pì doperade inte el portogheze: "limária" al posto de "animal","papià" par "falar",o par far na domanda co "como" vien doperà "cu modi" o "c' manêra" tantaltro de el vèneto "comodo". El doperar parołe de orídhen foresta ez: "tchêu" pron "ció" par "muito" da el spanjol "mucho".